An Spoliarium (minsan napapasala sa pagbaybay na Spolarium) sarong pinta kan parapintang Pilipino na si Juan Luna. Pigsumite an pinta ni Luna sa Exposición Nacional de Bellas Artes kadtong 1884 sa Madrid, na kung sain nakagunò ini nin enot na medalyang bulawan (sa tolo). Kan 1886, nabakal ini kan Diputación Provincial de Barcelona para sa 20,000 pesetas.  Nakasabit ini ngunyan sa pangenot na galerya sa enot na salog kan National Museum of Fine Arts sa Manila, asin ini an enot na mukna nin arte na nagbabati sa mga bisita sa paglaog sa Museo. Minamukna an ladawan nin sarong senaryo nin sarong nagraragba sa sarong sirkong Romano na kung sain hinubaan an mga gadan na gladiator nin mga armadas kasulutan.